Page:Dominie depos'd, or, Some reflections on his intrigue with a young lass.pdf/13

( 13 ) The Cummer then came to me bent, An gravely did my Son preſent; She bade me kiſs him be content, Then wiſh'd me joy; An' tald it was what luck had ſent, A waly boy.

In ilka member, lith an' lim', Its mouth its noſe its cheeks, its chin, 'Tis a' like daddy, juſt like him, His very ſelf, Tho' it look'd canker'd, four an' grim, Like ony elf.

Then, whiſp'ring low, to me ſhe harked, Indeed your hips they ſhould be yarked ; Nae mair Meſs John, nor dare ye clarkit Faith ye hae ca'd Your hogs unto a bonny market, Indeed, my lad.

But tell me, man, I ſhou'd ſay maſter, What muckle deil in your way chas’d her? Lowns baith! but I think I hae plac'd her: Now on her ſide; My coming here has not diſgrac'd her At the Yule tide.

An' for yourſell ye dare na look Hereafter ever on a book, Your mou about the Pſalms to crook; Ye've play'd the fool, Anither now your poſt maun bruik, An' you the ſtool.